Fertilitetsudredning

Du/I skal i forløb med udredning af infertilitet i Gynækologisk Klinik Billund. Kommer I som et par er det vigtigt, at I begge har en henvisning.

Et typisk forløb består af 2 besøg.

1. Besøg er samtale og en gynækologisk undersøgelse samt planlægning af blodprøver og evt. sædanalyse.
2. Besøg er en undersøgelse af passagen i dine æggeleder og forholdene indvendig i livmoderhulen. Vedr. tidsbestilling se punktet under tidspunkt.

Herefter vil du/I blive henvist videre til fertilitetsbehandling. Det foregår typisk ved en praktiserende gynækolog, som laver inseminationer (vi planlægger tilbyde behandlingen i løbet af 2024) eller på sygehuset til kunstig befrugtning (IVF).

**Formål**

Ved at gennemskylle æggelederne (HSU) undersøger vi, om der er passage i dem. Eventuelle ”løse forhindringer” kan man være heldig at fjerne, hvorved passageforholdene bedres. Andre gange er der ikke passage fx efter en klamydiainfektion, blindtarmsbetændelse eller ved endometriose. Der skal være mindst én åben æggeleder før man kan lave inseminationsbehandling.

**Tidspunkt:**

Passageundersøgelsen foretages på 5.-10. dagen efter menstruationens begyndelse. Dvs. tiden skal aftales ud fra din menstruationscyklus. Inden undersøgelsen skal foreligge en negativ klamydiatest, taget i klinikken eller ved egen læge.

**Aftale:\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Indgrebet:**

Bedøvelse er ikke nødvendig. Indgrebet kan give kortvarige menstruationslignende smerte. Der føres et tyndt og blødt plastikrør (kateter) via skeden, gennem livmoderhalsen op i selve livmoderhulen. Imens lægen skanner, sprøjtes der kontrastvæske igennem kateteret. Væsken løber ud igennem æggelederne.

Gennemskylningen kan være forbundet med let ubehag (menstruationssmerte). Du kan med fordel tage 1 g Pamol og 400 mg Ipren 1 time inden undersøgelsen.

**Efter indgrebet:**

Efter undersøgelsen kan du bløde lidt og en del af den indsprøjtede væske kan løbe ud af skeden.

Der er en ganske lille risiko for infektion (< 1%). Ved problemer, som smerter, gulligt udflåd eller feber skal du kontakte klinikken eller vagtlægen.

**Prøver:**

♀: Du skal bestille tid til blodprøver ved din egen læge eller på sygehuset i alt 2 gange.

Tidspunktet for prøvetagning er vigtigt. Man regner ud fra den dag din menstruation starter.

1. ♀ blodprøve er på 2.-5. dag og 1,5-3 timer efter du er vågnet. Aftale:\_\_\_\_\_\_\_\_\_\_\_\_\_\_
2. ♀ blodprøve er på 21. dag i din cyklus. Aftale:\_\_\_\_\_\_\_\_\_\_\_\_\_\_

**♂:** Blodprøve tages på et tilfældigt tispunkt, tid bestilles hos egen læge eller på sygehus. Sædanalysen efter- 2-7 dage uden sædafgang. Sædanalyse foregår på visse sygehuse.

**Svar på undersøgelsen:**

Du / I får umiddelbart svar, i forbindelse med de gynækologiske undersøgelser. Blodprøvesvar kommer på mail og/eller ved et senere besøg. Den videre behandling planlægges når alle resultater foreligger.

Hvis der er yderligere spørgsmål er I velkomne til at kontakte klinikken.